Diari Oficial de la Generalitat Valenciana


Sumari del DOGV 5481, del 30-03-2007 (2007/2721)

Extracte de la convocatòria de tres agents de la Policia Local de Nules.
------------------------------------------------------------------------

### Dades del document

Número de DOGV
:   5481

Data del DOGV
:   30-03-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/2721


Data del document
:   20-02-2007

Organisme emissor
:   Ajuntament de Nules

Tipus de document
:   Convocatòria

Descriptors 

:   * Nules
    * administració local
    * concurs administratiu
    * policia

Extracte de la convocatòria i de les bases específiques que han de regir la selecció de tres agents de la policia local, vacants en la plantilla de l'Ajuntament de Nules. Una plaça queda reservada per al torn de mobilitat i les altres dues per a concurs lliure. Així mateix, la plaça reservada per al torn de mobilitat es proveirà per torn lliure si no fóra coberta pel torn de mobilitat.  
En data 10 de febrer es va publicar en el Butlletí Oficial de la Província de Castelló la convocatòria i les bases específiques que han de regir la selecció de dos agents de la policia local, mitjançant oposició per torn lliure, vacants en la plantilla de l'Ajuntament de Nules, l'extracte de les quals és el següent:  
Objecte: oposició, per torn lliure, de tres places d'agents de la policia local, escala d'administració especial, subescala de serveis especials, classe policia local i els seus auxiliars, enquadrades en l'escala bàsica, amb nivell C de titulació.  
Instàncies: el termini per a presentar instàncies serà de 20 dies naturals, a partir de l'endemà de la publicació en el Boletín Oficial del Estado.  
En les instàncies, per al torn lliure, segons el model que figura en les bases con a annex I, els aspirants hauran de manifestar-hi que reuneixen tots i cadascun dels requisits exigits en les bases i que es comprometen a prestar la promesa o el jurament preceptiu, i hauran d'acompanyar la instància amb:  
a) Fotocòpia compulsada del document nacional d'identitat.  
b) Fotocòpia compulsada del permís de conducció.  
c) Justificant d'haver ingressat a la caixa municipal, mitjançant ingrés bancari o resguard d'abonament, en el seu cas, per gir postal o telegràfic, els drets d'examen que es fixen en 12 euros, que s'hauran d'ingressar en el número de compte de l'Ajuntament de Nules: 3135 3399 61 2903720561. Els drets d'examen no es tornaran en cap cas. No s'exigiran drets d'examen en cas de participar en el concurs de mèrits per a mobilitat.  
d) Per als aspirants del torn lliure, un certificat mèdic oficial en què se'n faça constar expressament la capacitat per a concórrer a les proves físiques exigides per a l'accés a la categoria d'agent, així com que no es troben impedits o incapacitats per a l'accés a la funció pública, tot això d'acord amb l'Orde de 23 de novembre de 2005. A més, haurà d'acreditar que l'aspirant supera l'estatura mínima de 1,65 metres per als hòmens i 1,60 per a les dones. Aquest certificat haurà de tindre data posterior a la publicació d'aquestes bases en el Butlletí Oficial de la Província de Castelló; no s'acceptaran certificats amb data anterior.  
En les instàncies per al torn de mobilitat, segons el model que figura en les bases com a annex I, els aspirants hauran de manifestar-hi que reuneixen tots i cadascun dels requisits exigits en les bases i que es compromenten a prestar la promesa o el jurament preceptiu, i hauran d'acompanyar la instància amb:  
a) Fotocòpia compulsada del document nacional d'identitat.  
b) Fotocòpia compulsada del permís de conducció.  
c) Els mèrits al·legats, en el torn de mobilitat.  
Les bases de les proves selectives estan exposades al tauler d'anuncis de l'Ajuntament de Nules.  
Nules, 20 de febrer de 2007.- L'alcalde: Salvador Górriz Valls.